Anastasiya Salos

Anastasiya Maksimovna Salos () — belaruslu bədii gimnast. Çoxnövçülük üzrə 2020-ci Avropa çempionatının, halqa və gürzlər üzrə 2021-ci Avropa çempionatının, komanda üzrə 2019-cu il Dünya çempionatının bürünc medal, 2019-cu il Avropa çempionatının və 2021-ci il Avropa çempionatının komanda heyətində gümüş medal mükafatı laureatı.

2020-ci ildə Tokioda keçirilmiş Olimpiya Oyunlarının iştirakçısı olub.
 Karyerası 
 Erkən illəri 
Anastasiya Salos 4 yaşından doğma şəhəri Barnaulda bədii gimnastika ilə məşğul olmağa başlayıb. 2014-cü ildə Belarusa köçən Anastasiya, Larisa Lukyanenkonun tələbəsi olub, milli komandada oynayıb. O, 2016-cı ildə beynəlxalq yarışlara başlayıb, Tart Kubokunda iştirak edib, burada komanda hesabında qızıl medal qazanaraq, gənclər arasında çoxnövçülükdə ikinci yeri tutub. 2017-ci ildə Alina Kubokunda (Moskvada Qran-pri ilə birgə) gənclər arasında çoxnövçülükdə bürünc medal qazanıb. O, Deriugina Cup Beynəlxalq turnirində gənclər arasında çoxnövçülük yarışının qalibi olub və hər 4 yarışda finala yüksəlib. 2017 Aeon Kubokunda gənclər arasında çoxnövçülükdə gümüş medal qazanıb.
 Sonrakı dövr 
O, 2018-ci ildə keçirilən LA Lights yarışmasında böyüklər arasında debüt etdi. Sonra Moskvada keçirilən beynəlxalq turnirdə gümüş medal qazandı. 30 mart-1 aprel tarixlərində, Sofiyada keçirilən 2018-ci il Dünya Kubokunda iştirak edərək çoxnövçülükdə 5-ci yeri tutdu və hər 4 yarışda finala yüksəldi. Onun çıxış etdiyi növbəti yarışı Pezaroda keçirilən 2018-ci il Dünya Kuboku oldu ki, burada da top yarışında bürünc medal qazandı. O, çoxnövçülükdə ilk medalını 2018-ci ildə Bakıda keçirilən Dünya Kubokunda bürünc medalla qazanıb. O, 2018-ci ildə Qvadalaxarada keçirilən Dünya Kubokunda topla hərəkətdə bürünc, Minskdə keçirilən 2018-ci il Dünya Kubokunda isə topla hərəkətdə gümüş medal, klublar yarışında isə bürünc medal qazandı. 2018-ci ildə bədii gimnastika üzrə dünya çempionatında o, çoxnövçülükdə 10-cu yeri tutdu, lentlə finala yüksələrək 5-ci oldu.

2019-cu il LA Lights yarışmasında yarışaraq, çoxnövçülükdə 5-ci oldu. Onun növbəti yarışı 2019-cu il Moskva Qran-prisi oldu ki, burada çoxnövçülükdə 5-ci yeri tutdu və lentlə hərəkətdə bürünc medal qazandı. 2019cu il Marbella Qran-prisində (2-3 mart) çoxnövçülükdə bürünc medal qazandı. O, bütün 4 yarışda lentlə 4-cü, gürzlə 5-ci, topla 6-cı və halqa ilə 8-ci yeri tutaraq finala yüksəlməyi bacardı. O, "Deriugina Cup 2019" beynəlxalq turnirində çoxnövçülükdə qızıl medal qazandı. Həmçinin top və lentlə yarışda qızıl, halqa və gürzlərlə yarışda gümüş medal qazandı. 2019-cu il Te Qran-prisində, çoxnövçülükdə 9-cu, halqa və gürzlərlə yarışda 4-cü yeri tutdu. 2019-cu ildə Sofiyada keçirilən Dünya Kubokunda o, çoxnövçülükdə 10-cu, lentlə hərəkətdə isə 5-ci yeri tutmuşdur. 2019-cu il Avropa çempionatında, komanda yarışında gümüş medal qazanaraq 3 növdə: lent, halqa və gürzlə hərəkətdə finala yüksələrək lentlə 4-cü, halqa və gürzlərlə yarışda 5-ci yeri tutdu. 2019-cu il Holon Qran-prisində, çoxnövçülükdə ilk qızıl medalını qazandı, burada da topla yarışda qızıl, lentlə yarışda gümüş və gürzlərlə yarışda isə bürünc medal qazandı.

2020-ci il Moskva Qran-prisində o, halqa və topla hərəkətdə gümüş medal qazandı. 2020-ci il Brno Qran-prisində komanda üzvü kimi gümüş medal qazandı. 2020-ci il Kiyev Qran-prisində o, komanda, halqa və lentlə hərəkətlərdə bürünc, top və gürzlə hərəkətlərdə gümüş medal qazandı. 2020-ci il Avropa çempionatında isə, bürünc medal qazandı.

2020-ci il Olimpiya Oyunlarında 8-ci yeri tutdu. Belarus Respublikasının beynəlxalq dərəcəli idman ustasıdır.

 Şəxsi həyatı 
Anastasiya Salos, Belarus Dövlət Bədən Tərbiyəsi Universitetində təhsil alır.
 İstinadlar 

 Xarici keçidlər 
 Информация из 

Kateqoriya:Belarusun bədii gimnastları
Kateqoriya:2020 Yay Olimpiya Oyunlarında gimnastlar
Kateqoriya:Belarusun olimpiya gimnastları